《展敬上凤林寺诗》
隋代·薛道衡

净土连幽谷，宝塔对危峰。
林栖丹穴凤，地迩白沙龙。
独岩楼迥丹，复道阁相重。
洞开朝雾敛，石湿晓云浓。
高筱低云盖，风枝响和钟。
檐阴翻细柳，涧影落长松。
珠桂浮明月，莲座吐芙蓉。
隐沦徒有意，心迹未相从。

作者简介：薛道衡(540～609) 隋代诗人。字玄卿。汉族，河东汾阴(今山西万荣)人。历仕北齐、北周。隋朝建立后，任内史侍郎，加开府仪同三司。炀帝时，丹为番州刺史，改任司隶大夫。他和卢思道齐名，在隋代诗人中艺术成就最高。有集30卷已佚。今存《薛司隶集》1卷。《先秦汉魏晋南北朝诗》录存其诗20余首，《全上古三代秦汉三国六朝文》录存其文 8篇。事迹见《隋书》、《北史》本传。